**Kritériá prijímacieho konania do praktickej školy**

V súlade s §62 zákona MŠ SR č. 245/2008 Z.z. o výchove a vzdelávaní (Školský zákon) a o zmene a doplnení niektorých zákonov v znení neskorších predpisov v súlade so zákonom č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, vyhlášky č.322/2008 Z.z. o špeciálnych školách a zákona č. 71/1967 Zb. o správnom konaní /správny poriadok/ v znení neskorších predpisov vydáva riaditeľ školy tieto kritéria  prijímacieho konania:

* **Do Evanjelickej praktickej školy internátnej**, ktorá je súčasťou Evanjelickej spojenej školy internátnej v Červenici, môžu byť prijatí žiaci, **ktorí ukončili povinnú 10 školskú dochádzku**, sú žiakmi s mentálnym postihnutím alebo žiakmi s viacnásobným postihnutím ( poruchou zraku a sluchu) a ich stupeň postihnutia im neumožňuje zvládnuť prípravu v odbornom učilišti.
* Do praktickej školy môže byť prijatý aj **žiak s ukončenou 9- ročnou školskom dochádzkou, t.j. 10. rok školskej dochádzky absolvuje v prvom ročníku praktickej školy**. V doložke jeho vysvedčenia sa na konci prvého ročníka zapíše poznámka, že žiak ukončil povinnú 10- ročnú školskú dochádzku.
* Na začiatku školského roka sa neotvára samostatná  trieda 1. ročníka, ale prijatí žiaci budú doplnení do existujúcej triedy Praktickej školy. **Maximálny počet prijatých žiakov do PŠ je 6 žiakov** (platí to pre jednu triedu PŠ).
* Uchádzačov o štúdium prijíma riaditeľ Evanjelickej spojenej školy internátnej na základe návrhu prijímacej komisie.
* Uchádzači o štúdium budú prijatí **bez prijímacích skúšok**. Žiadosť o prijatie do školy je možné posielať v priebehu celého roka, najneskôr však do 15. septembra pre daný školský rok.